Aena Dilux

Aena MXG által (2022-es dizájn)

Aena Regina Krystatus

Astaroth Dilux

Lucifer fattyai

Levia Neflar

Dekissa

**Aena Dilux** (eːnɒ diluks) Lucifer és Lilith egyik lánya, Inferno hercegnője, a Hatodik Pecsét egyik darabjának hordozója.

## Megjelenés

Aena egy átlagtól alacsonyabb, viszonylag vékony tizennégy éves lány. Haja apjáéhoz és bátyjáéhoz hasonló mélyvörös, míg szeme égszínkék. Azonban Sertox úgy véli, a lány szeme nyugodtságot áraszt Luciferrel és Belzebubbal szemben, kiknek tekintete fagyos.

Általában hosszú, fekete ruhákat hord, melyek a nyakán és fején kívül mindent eltakarnak. A Tormanén teljesen fekete ruhapáncélt viselt, harisnyával és kesztyűvel. Haját szinte mindig kiengedve hordja, csak harc során tűzi fel egy szürke csipesszel. Nyaklánca egy tanniy hatost ábrázol, mely anyja szerint szerencsét hoz.

Az Erebusról való menekülés során Aena végzi kinézetén a legkevesebb változtatást, csak összefogja haját és egy rövidebb ruhát hord, bár ujja annak is elég hosszú ahhoz, hogy eltakarja a felkarján lévő Bélyeget.

## Személyiség

Míg kinézetileg nem sokat, Aena belsőleg nagyon hasonlít édesanyjára, ki nyugodt s általában nem beszél sokat. Visszahúzódó természete egyik oka kevés közeli barátjának, ezek közül az első is Mii volt, aki szintén nem volt éppen semmiféle társaság középpontja. Aena szeret olvasni, leginkább kitalált történeteket, s a melankólia vonzza jobban a boldogabb művek helyett. Ezen kívűl időnként festeni is szokott, e művek pedig inkább expresszionisták és absztraktok (igen, mindkettő egyszerre), nem a valóságot, hanem a lány érzelmeit tükrözik. Sertox úgy véli, ezeket a képeket nagyon nehéz megfejteni.

## Szerepe a történetben

### Első kötet

Az első fejezet során Mii és Sertox meglátogatják, hogy megünnepeljék a lány tizennegyedik születésnapját. Itt Aena beszámol furcsa, profetikus álmáról, ám egyikük sem igazán tudja megfejteni. Később Mord romvárosában töltötték a délutánt, majd egy szolgáló sikítását hallva rohantak a közeli Daemva várába. Másnap Sertox megkéri a lányt, hogy segédkezzen neki a közelgő Tormanén, melyre a lány igent mond. Ezután Aena és Sasa megküzdenek egymással, hogy összemérjék erejüket, az utóbbi azonban minden tudását beveti, veszélyeztetve ezzel a másik felet. Mii ezen feldühödik és megállítja a harcot.

## Képességek

Aena affinitása a Tűz Elem, melynek használatát bátyja tanította meg neki. Vele ellentétben ő azonban a kisebb, rövidebb kardokat preferálja. Kiváló szenzori képességekkel rendelkezik, s magától távol is képes mágiát fenntartani egy ideig. A testén lévő Bélyeg, valamint a benne rejlő Pecsétdarab pedig csak még erősebbé teszi minden adottságát.

## Címer

Mint az uralkodói család tagja, Aena rendelkezik egy saját címerrel, de nem szokta használni. A cím megegyezik az örökös címerével (Belzebub), ám Aena esetében a fő szín a klán színe helyett az anya családjának fő színe, ebben az esetben lila. A címert lásd a galériában.

## Érdekességek

* Aena kinézete részben a Seiretsukai no Blade Dance anime Claire Rouge nevű karakteréről lett mintázva.
* Aena születésnapja a hatodik hónap hatodik napja, az egyetlen születésnap, ami kiderül a történet folyamán.

## Galéria

Aena dizájnjának evolúciójaAena realisztikus ábrázolása az Artbreeder szoftver általAena Dilux személyes címere